KLASA: 003-06-01-15/3

URBROJ: 2170-56-03-15/39

U Rijeci, 3. ožujka 2015. godine

Temeljem članka 127. stavak 4. Zakona o odgoju i obrazovanju u osnovnoj i srednjoj školi (NN [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671) ) i članaka 93. I 97. Statuta Ekonomske škole Mije Mirkovića Rijeka na 19. sjednici Školskog odbora održanoj 3. ožujka 2015. godine pod točkom 2. dnevnog reda uz prethodnu suglasnost ministra Ministarstva znanosti, obrazovanja i sporta Školski odbora Ekonomske škole Mije Mirkovića Rijeka donio je

## **O D L U K U**

o imenovanju ravnatelja Ekonomske škole Mije Mirkovića Rijeka

1. Laura Grubišić, prof.reh., iz Rijeke, Braće Bačića 18, OIB 61758259893 imenuje se ravnateljem Ekonomske škole Mije Mirkovića Rijeka
2. Laura Grubišić, prof.reh., imenovana je na razdoblje od pet godina koje počinje s danom 10. ožujka 2015. godine.

**OBRAZLOŽENJE**

Na sjednici Školskog odbora održanoj 11. prosinca 2014. godine donesena je Odluka o raspisivanju natječaja za izbor i imenovanje ravnatelja Ekonomske škole Mije Mirkovića Rijeka.

Natječaj je objavljen 9. siječnja 2015. godine u Novom listu, na Hrvatskom zavodu za zapošljavanje i web stranici Škole. Natječaj je bio otvoren osam dana. U propisanom roku na natječaj je pristiglo 9 prijava.

Na sjednici Školskog odbora održanoj 29. siječnja 2015. godine pristupilo se otvaranju ponuda pristiglih na natječaj. Utvrđeno je da su sve prijave dostavljene u propisanom roku te da sedam kandidata ispunjava natječajem predviđene uvjete, a dva kandidata ne ispunjavaju natječajem predviđene uvjete.

Školski odbor je abecednim redom prezimena kandidata utvrdio listu kandidata kako slijedi:

1. Borjanić Hedviga, profesor njemačkog jezika i književnosti
2. Grubišić Laura, profesor rehabilitator
3. Korelić Vedran, magistar psihologije
4. Pasarić Ana, profesor pedagogije i informatike
5. Peranić Branimir, profesor povijesti i filozofije
6. Šišul-Crnčević Duška, diplomirani pravnik
7. Mr.sc. Tomljanović Josip, diplomirani ekonomist

Nastavničko vijeće, Skup radnika i Vijeće roditelja održani su 5. veljače 2015. godine na kojima je provedeno tajno glasovanje o kandidatima za ravnatelja Škole. Prilikom provođenja glasovanja nije bilo nepravilnosti niti primjedbi. Nakon provedenog glasovanja svako tijelo donijelo je Zaključak, te su isti u roku dostavljeni Školskom odboru.

Školski odbor na sjednici održanoj 9. veljače 2015. godine proveo je izbor između kandidata za ravnatelja Škole javnim glasovanjem.

Za kandidata pod redim brojem 2. glasalo je 6 članova Školskog odbora. Odluka o izboru kandidata za ravnatelja Škole uz zahtjev za dobivanje prethodne suglasnosti i ostalu potrebnu dokumentaciju upućena je Ministarstvu znanosti, obrazovanja i sporta 12. veljače 2015. godine radi dobivanja prethodne suglasnosti za donošenje Odluke o imenovanju ravnatelja.

Prethodna suglasnost Ministarstva znanosti, obrazovanja i sporta nije uskraćena u roku od 15 dana od dana dostave zahtjeva za suglasnost, te je sukladno članku 127. stavak 6. Zakona o odgoju i obrazovanju u osnovnoj i srednjoj školi i Statutu škole, Školski odbor jednoglasno donio Odluku o imenovanju Laure Grubišić, prof.reh., ravnateljem Ekonomske škole Mije Mirkovića Rijeka.

**Pouka o pravnom lijeku:**

Svaki prijavljeni kandidat za ravnatelja Škole ima pravo pregledati natječajnu dokumentaciju te u roku od 15 dana od dana primitka ove Odluke zahtijevati sudsku zaštitu pri Općinskom sudu u Rijeci.

Odluku o imenovanju ravnatelja može se pobijati tužbom. O tužbi odlučuje sud nadležan za radne sporove.

 Predsjednica Školskog odbora

 Marijana Prpić Vukajlović, prof.

Dostavljeno:

1. Lauri Grubišić, prof.
2. Hedvigi Borjanić, prof.
3. Vedranu Koreliću, magistar psihologije
4. Ani Pasarić, profesor pedagogije i informatike
5. Branimiru Peraniću, profesor povijesti i filozofije
6. Duški Šišul-Crnčević, diplomirani pravnik
7. Josipu Tomljanoviću, diplomirani ekonomist
8. Milanu Ignjatoviću,
9. Vlatku Gladoviću
10. PGŽ Upravni odjel za odgoj i obrazovanje
11. Ured državne uprave u PGŽ
12. Web stranica Škole
13. Oglasna ploča Škole
14. Pismohrana, ovdje